ሱዳን የአስቸኳይ ግዜ አዋጅ አወጀች
በሱዳን ቀይ ባህር ግዛት በተከሰተ የጎሳ ግጭት 16 ሰዎች መሞታቸውን ተከትሎ በግዛቱ የአስቸኳይ ጊዜ አዋጅ ታውጇል፡፡የሱዳን አዲሱ ጊዜያዊ የሽግግር መንግስት አስተዳደር የምስራቃዊ ግዛት አስተዳዳሪ እና የፀጥታ ሀላፊን ከስራ ማሰናበቱም ተገልጿል፡፡በፖርት ሱዳን አካባቢ በባኒ አሚርና ኑባ ቡድን መካከል የተነሳው ግጭት ከረቡዕ እስከ ቅዳሜ ለአራት ተከታታይ ቀናት የቆየው ሲሆን የግጭቱ መንስኤ ምን እስካሁን አልተገለፀም፡፡ለ16 ሰዎች ህልፈት ምክንያት የሆነው ይህ ግጭት ውስጣዊ እና ውጫዊ ምክንያት እንዳለው መንግስት አስታውቋል፡፡ፖርት ሱዳን የቀይ ባህር ግዛት ዋና ከተማ ስትሆን በጣም አስፈላጊ የመርከብ መተላለፊያ መስመር እንደሆነች ይታወቃል፡፡(ምንጭ፦ ቢቢሲ)